CELEX: C2006/261/39
Language: da
Date: 2006-10-28 00:00:00
Title: Sag T-225/06: Sag anlagt den 26. august 2006 — Budějovický Budvar mod KHIM — Anheuser-Busch (BUD)

28.10.2006   
            
            
               DA
            
            
               Den Europæiske Unions Tidende
            
            
               C 261/20
            
         Sag anlagt den 26. august 2006 — Budějovický Budvar mod KHIM — Anheuser-Busch (BUD)
   (Sag T-225/06)
   (2006/C 261/39)
   Stævningen er affattet på fransk
   Parter
   
      Sagsøger: Budějovický Budvar, národni podnik (České Budějovice, Den Tjekkiske Republik) (ved: avocat F. Fajgenbaum)
   
      Sagsøgt: Kontoret for Harmonisering i det Indre Marked (Varemærker og Design) (KHIM)
   
      Anden part i sagen for appelkammeret: Anheuser-Busch, Incorporated
   Sagsøgerens påstande
   
               —
            
            
               Den anfægtede afgørelse truffet den 14. juni 2006 af Harmoniseringskontorets Andet Appelkammer annulleres.
            
         
               —
            
            
               Ansøgningen om registrering af ordmærket »BUD« (nr. 1 603 539) for varer i klasse 32 og 33 afslås.
            
         
               —
            
            
               Rettens afgørelse videregives til Harmoniseringskontoret.
            
         
               —
            
            
               Anheuser-Busch tilpligtes at betale sagens omkostninger.
            
         Søgsmålsgrunde og væsentligste argumenter
   
      Ansøger om EF-varemærket: Anheuser-Busch, Incorporated
   
      Det omhandlede EF-varemærke: Ordmærket »BUD« for varer i klasse 32 og 33 — ansøgningsnr. 1 603 539
   
      Indehaver af det i indsigelsessagen påberåbte varemærke eller tegn: Budějovický Budvar
   
      Det i indsigelsessagen påberåbte varemærke eller tegn: Den beskyttede oprindelsesbetegnelse »BUD« for øl
   
      Indsigelsesafdelingens afgørelse: Afslag på indsigelsen
   
      Appelkammerets afgørelse: Afslag på klagen
   
      Søgsmålsgrunde: Tilsidesættelse af artikel 62, stk. 1, i forordning nr. 40/94 (1) og artikel 20 i gennemførelsesforordning nr. 2868/95 (2), for så vidt som appelkammeret ikke har kompetence til at træffe afgørelse vedrørende gyldigheden af den oprindelsesbetegnelse, som sagsøgeren har påberåbt sig til støtte for sin indsigelse. Endvidere gøres det gældende, at tegnet »BUD« er en oprindelsesbetegnelse, som er beskyttet i både Frankrig og Østrig. Sagsøgeren har desuden anført, at artikel 8, stk. 4, i forordning nr. 40/94 ikke er blevet anvendt korrekt, da oprindelsesbetegnelsen »BUD« ifølge sagsøgeren er et tegn, der anvendes i erhvervsmæssigt.
   
      (1)  Rådets forordning (EF) nr. 40/94 af 20.12.1993 om EF-varemærker (EFT 1994 L 11, s. 1).
   
      (2)  Kommissionens forordning (EF) nr. 2868/95 af 13.12.1995 om gennemførelsesbestemmelser til Rådets forordning (EF) nr. 40/94 om EF-varemærker (EFT 1995 L 303, s. 1).